text: دونوں ملکوں کے درمیان بہتر کنکٹوٹی سے تجارت کو مزید فروغ دینے میں مدد ملے گی۔ ابھی کچھ عرصے پہلے تک ہندوستان اوربنگلہ دیش کے درمیان زیادہ سے زیادہ تجارت سنگاپور کی بندرگاہوں کے راستے سے ہوتی تھی۔ روائتی دریا ،آبی گزرگاہیں ، جنہوں نے ہندوستان کو بنگلہ دیش کے مختلف شہروں سے جوڑ ا ہے ، 1965 تک کھلی ہوئی تھیں ۔ رابطے کو آسان بنانے کے لئے حال ہی میں ان آبی گزرگاہوںکو دوبارہ تیار کرنے اور نئے راستے فروغ دینے سے ہندوستان اور بنگلہ دیش کے درمیان باہمی تجارت میں نہ صرف اضافہ ہوگا بلکہ ہندوستان کو اپنی شمال مشرقی ریاستوں کو بنگلہ دیش کے ساتھ بہتر طور پر جوڑنے میں مدد ملے گی۔